อยากสอบถามว่า มีเพศสัมพันธ์กับเเฟนครั้งเเรกป้องกันโดยใส่ถุงยางแล้วมีเลือกออก ประมาณ3-4วัน มีปริมาณกระปริบกระปรอย และมีอาการเจ็บร่วมด้วยเเต่เล็กน้อย อันตรายไหมคะ
สวัสดีค่ะ อาการมีเลือดออกตามหลังการมีเพศสัมพันธ์นั้น อาจเป็นการฉีกขาดของอวัยวะเพศหรือช่องคลอดที่เกิดได้ในการมีเพศสัมพันธ์ครั้งแรกๆ ไม่ได้อันตราย หากเป็นแผลขนาดเล็ก ร่างกายจะซ่อมแซมแผลได้เอง สาเหตุอื่นๆเช่น การมีเนื้องอกมดลูกกรณีนี้จะเป็นเกือบทุกครั้งที่มีเพศสัมพันธ์ การมีเนื้องอกมดลูก การมีการติดเชื้อของช่องคลอดหรือปากมดลูก อาจมีตกขาวผิดปกติหรือคันในช่องคลอดร่วมด้วย ส่วนภาวะแทรกซ้อนของการตั้งครรภ์นึกถึงได้น้อย ถ้าเกิดเร็วเกินกว่า 2 สัปดาห์หลังมีเพศสัมพันธ์เบื้องต้นงดการมีเพศสัมพันธ์ไปก่อน ระวังการกระทบกระแทกที่อวัยวะเพศ ไม่สวนล้างช่องคลอด ไม่ซื้อยาใดๆมาใช้เอง และสังเกตอาการ ถ้าเลือดยังออกมากต่อเนื่อง เจ็บที่อวัยวะเพศเยอะ ควรไปตรวจเพิ่มเติม